
545400 SIGHIŞOARA

Str. Muzeului nr. 7, Tel./Fax. 0265-771278

H O T Ă R Â R E A   NR. 132
din 25 iulie 2013

privind aprobarea casării a două autoturisme prin ,,Programul de stimulare a înnoirii Parcului auto naţional” pentru anul 2013 şi achiziţionarea a două autovehicule noi cu utilizarea primelor de casare
           Consiliul Local al Municipiului Sighişoara, întrunit în ședință ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13975/VII/21.06.2013, calitate conferită de prevederile art.33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45, alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând prevederile Hotărârii Guvernului nr. 2139/2004 pentru aprobarea Catalogului privind clasificarea şi duratele normale de funcţionare a mijloacelor fixe, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 68/2012 pentru modificarea şi completarea unor acte normative şi reglementarea unor măsuri financiar fiscale, conform cărora se pot achiziţiona autoturisme cu o capacitate cilindrică de până la 1600 cm3 şi până la suma de 18.000 euro;

Având în vedere Ordinul nr. 1239/2013 al Ministerului Mediului şi Schimbărilor Climatice, prin care s-a aprobat Ghidul de finanţare a Programului de stimulare a înnoirii Parcului auto naţional;

Având în vedere prevederile Legii nr.193/2013, prin care se aprobă cu modificări Ordonanţa de Urgenţă a Guvernului nr.77/2012 pentru modificarea şi completarea O.U.G. nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii;

Văzând Raportul de specialitate al Biroului Logistic şi aprovizionare tehnico materială, înregistrat cu nr. 13973/VII/21.06.2013, cu propunerea de casare a două autoturisme şi achiziţionare a două autovehicule noi pentru Municipiul Sighişoara, prin ,,Programul  de stimulare a înnoirii parcului auto naţional”, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2), art.36 (9), art.45 (3), art. 115 (1) lit. ,,b” şi a art. 123 alin. (1) din Legea nr. 215/2001, Legea administraţiei publice loale, republicată, cu modificările şi completările ulterioare,

      



H O T Ă R Ă Ş T E:

Art. 1.  Se aprobă participarea unităţii administrativ-teritoriale Municipiul Sighişoara la ,,Programul de stimulare a înnoirii parcului auto naţional” pentru anul 2013.

Art. 2(1). Se aprobă casarea a două autovehicule din parcul auto al unităţii administrativ-teritoriale Municipiul Sighişoara în vederea achiziţionării de autovehicule noi.

(2). Datele de identificare ale autovehiculelor uzate ce se vor casa, sunt:

	Nr.

crt.
	Categoria de folosinţă, marca şi modelul
	Nr. de înmatriculare
	Nr. de identificare
	Anul fabricaţiei
	Anul primei înmatriculări în România
	Nr. şi seria certificatu-

lui de înmatricula-re

	1
	Autoturism Ford Fiesta 1,3 Courier
	MS-03-CLS
	SFA5XXBAF5NL93596
	1992
	2004
	M00123943S

	2
	Autoturism Volkswagen Vento 1.8 CL
	MS-33-PMS
	WVWZZZ1HZNW338498
	1992
	2003
	M00118875S


Art. 3.   Se aprobă ca valoarea primei de casare ce urmează a fi solicitată pentru autoturismele identificate conform art.2 (2) din prezenta hotărâre să fie de câte 6.500 lei pentru fiecare din cele două autoturisme casate, urmând ca diferenţa până la acoperirea integrală a preţului de achiziţionare a autovehiculelor noi să fie asigurată şi susţinută din surse proprii, acestea fiind prevăzute în bugetul pe anul 2013 al unităţii administrativ-teritoriale Municipiul Sighişoara.

Art. 4.
  Se aprobă achiziţionarea a două autoturisme noi pentru unitatea administrativ-teritorială Municipiul Sighişoara, utilizându-se primele de casare şi sumele prevăzute în buget, după cum urmează:

· Dacia Duster Laureate;
1,5 dCi
, 110 CP, 4X4;

· Skoda Octavia Ambition; 1,6 TDI, 105 CP.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroului Logistic şi aprovizionare tehnico materială, Serviciul Achiziţii, accesare fonduri europene, managementul proiectelor şi Direcţia economică.
Art. 6. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  
Toth Tivadar   
      Contrasemnează/Avizat pentru legalitate

                  SECRETAR,




      Anca Fleşariu
Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;
1 ex. Biroului Logistic şi aprovizionare tehnico materială;

1 ex. Serviciul Achiziţii, accesare fonduri europene, managementul proiectelor;
1 ex. Direcția economică ;

9 ex. AF/FM

